ก่อนการใส่ผ้าอนามัย สลัดความเชื่อเดิมๆ ออกไปเสีย การใส่ผ้าอนามัย การถอดผ้าอนามัยแบบสอด
คุณคงจะเคยเห็นผ้าอนามัยแบบสอดวางจำหน่ายตามห้างสรรพสินค้าทั่วไปมาบ้างแล้ว มันมีหลากหลายชนิดและขนาดให้เลือกเลยล่ะ! และนี่คือคำแนะนำเพื่อให้การใช้ครั้งแรกของคุณง่ายดายยิ่งขึ้น  เลือกซื้อชนิดที่มีเครื่องช่วยสอด โดยทั่วไปแล้วผ้าอนามัยแบบสอดจะแบ่งเป็น 2 ชนิดด้วยกันคือ ชนิดที่มีอุปกรณ์ช่วยสอดซึ่งทำจากพลาสติก และจะช่วยในการสอดผ้าอนามัยเข้าไปในช่องคลอด การเลือกใช้ผ้าอนามัยที่มีอุปกรณ์ช่วยสอดจะทำให้การใช้ครั้งแรกๆ ง่ายขึ้นเป็นกองเลยล่ะ! (แบรนด์ส่วนใหญ่ที่มีวางจำหน่ายจะเป็นชนิดที่มีอุปกรณ์ช่วยสอด เว้นแต่ผลิตภัณฑ์ของโอบี) เลือกระดับการซึมซับ หลักๆ แล้วการซึมซับก็คือความสามารถในการซับของเหลวของผ้าอนามัยนั่นเอง หากซึมซับได้มากหน่อยก็จะมีสำลีมากขึ้น ซึ่งที่วางขายโดยทั่วไปก็จะมีตั้งแต่น้อยไปมาก! ส่วนใหญ่แล้วสาวๆ มักใช้ผ้าอนามัยที่มีความสามารถในการซับของเหลวได้มากในวันแรกๆ ของการมีประจำเดือน ซึ่งเป็นช่วงที่เลือดถูกขับออกมามากที่สุด และจะเริ่มใช้แบบซึมซับน้อยเมื่อผ่านช่วงแรกไป หากคุณกังวลว่าจะเจ็บ อาจลองใช้ผ้าอนามัยแบบสอดที่มีอัตราการซึมซับน้อยๆ ซึ่งจะมีขนาดเล็กและใส่สบายกว่าดูก่อนแล้วเปลี่ยนบ่อยๆ เอาก็ได้ แนะนำให้ใช้แบรนด์ Tampax Pearl Lite ดูก่อน หรือจะลองยี่ห้ออื่นๆ ที่มีกำกับว่าเป็นผ้าอนามัยแบบจูเนียร์หรือสลิม อาจฟังดูแปลกๆ ที่จะต้องล้างมือก่อนเข้าห้องน้ำ แต่ในกรณีนี้มันจำเป็นทีเดียว! เครื่องช่วยสอดพลาสติกที่ติดมากับผ้าอนามัยนั้นได้ผ่านการฆ่าเชื้อโรคมาแล้ว ดังนั้นการล้างมือก็จะช่วยชะล้างสิ่งสกปรกหรือเชื้อแบคทีเรียไม่ให้มาปนเปื้อนบนตัวผลิตภัณฑ์  ถ้าหากคุณทำผ้าอนามัยตกพื้นล่ะก็ ทิ้งมันไปได้เลย! อย่าไปเสียดายและหวังจะประหยัดเงินไม่กี่บาท เพราะหากคุณเกิดติดเชื้อในช่องคลอดขึ้นมาล่ะไม่คุ้มกันแน่! ถามจริง! คุณคิดว่ามันจะหลุดไปไหนได้น่ะ ไม่ว่าอย่างไรคุณก็สามารถถอดผ้าอนามัยออกได้โดยการดึงปลายเชือกที่ห้อยออกมา หรือหากเชือกเกิดหลุดคุณก็ยังใช้มือสอดเข้าไปเพื่อดึงมันออกมาได้อยู่ดี  . ใครๆ ก็สามารถใช้ผ้าอนามัยแบบสอดได้โดยไม่จำเป็นจะต้องมีอายุเกิน 18 ปี ขอแค่คุณมีความพร้อมก็พอแล้ว หลายๆ คนยังมีความเชื่อผิดๆ ว่าการใช้ผ้าอนามัยชนิดนี้จะทำให้หญิงสาวเสียความบริสุทธิ์ อันที่จริงแล้วผ้าอนามัยแบบสอดอาจไปขยายเยื่อพรหมจารีได้ (เยื่อที่จะถูกยืดออกเมื่อมีเพศสัมพันธ์ แต่คุณมั่นใจได้เลยว่ามันไม่เกิดการฉีกขาดแน่นอน! เยื่อนี้เพียงแต่ปิดกั้นที่ปากช่องคลอดบางส่วนเท่านั้น และมันยังถูกสร้างให้มีความยืดหยุ่นตามธรรมชาติอยู่แล้ว) ถึงแม่ว่าการใช้ผ้าอนามัยแบบสอดจะไปกระทบกระเทือนเนื้อเยื่อส่วนนี้บ้าง มันก็ไม่ได้แปลว่าคุณได้สูญเสียพรหมจรรย์ไป (กิจกรรมต่างๆ อย่างการขี่ม้าก็มีโอกาสเกิดการยืดตัวของเนื้อเยื่อส่วนนี้ได้เช่นกัน) ไม่ว่าคุณจะไปทำงาน ไปเรียน หรือออกไปเล่นกีฬา อย่าลืมพกผ้าอนามัยไปให้พอสำหรับใช้ด้วยล่ะ โดยเฉพาะเวลาเพิ่งเริ่มมีประจำเดือนวันแรกๆ คุณอาจพกผ้าอนามัยแบบสอดนี้ไว้ในกระเป๋าเครื่องสำอางพร้อมกับผ้าอนามัยแบบปกติ ทิชชู่เปียก และอาจมีกางเกงในสำหรับเปลี่ยนด้วยสักตัวก็เป็นความคิดที่ดี แบบนี้คุณจะได้ไม่ต้องกังวลเรื่องการซึมเปื้อนหรือจะต้องลุกขึ้นมาเปลี่ยนระหว่างคืน โดยให้กางขาออกจากกันสักหน่อยเพื่อช่วยเปิดทางและให้คุณมองเห็นง่ายขึ้นขณะลองใส่ผ้าอนามัยชนิดนี้ บางครั้งการนั่งยองๆ ก็ช่วยได้มากทีเดียว จากประสบการณ์แล้ว วิธีนี้ง่ายและเจ็บน้อยที่สุดเลยล่ะ  คุณอาจลองใส่ผ้าอนามัยโดยท่ายืนก็ได้นะ โดยวางเท้าข้างหนึ่งให้สูงกว่า อาจวางบนชักโครกก็ได้ ถ้าคุณคิดว่าวิธีนี้อาจได้ผลก็ลองดูสักตั้ง แต่สาวๆ หลายคนก็ถนัดและนิยมนั่งใส่ผ้าอนามัยเพราะเลือดจะไม่ไหลเลอะเทอะ สาวๆ ที่ใช้ผ้าอนามัยแบบสอดครั้งแรกหลายๆ คนประสบกับปัญหาชวนปวดหัวนี้ทั้งนั้น! แต่เมื่อคุณหามันเจอแล้วก็หายห่วงได้เลย เรามีคำแนะนำเล็กๆ น้อยๆ ที่จะช่วยให้ขั้นตอนนี้ง่ายขึ้นเป็นกอง   ทำความเข้าใจกับร่างกาย! ช่วงล่างของผู้หญิงเราจะมีทั้งหมด 3 ช่องประกอบด้วย ท่อปัสสาวะด้านหน้าสุด ช่องคลอดซึ่งอยู่ตรงกลาง และทวารซึ่งอยู่ด้านหลังสุด หากคุณรู้อยู่แล้วว่าท่อปัสสาวะอยู่ตรงไหนก็กะไปด้านหลังสัก 1-2 นิ้ว คุณก็จะเจอปากช่องคลอด ใช้เลือดนำทางก็ได้ มันอาจฟังดูประหลาดแต่เชื่อเถอะว่าตอนที่คุณกำลังงงๆ อยู่นั้นมันจะช่วยได้มากทีเดียว ให้คุณนำทิชชู่ไปชุบน้ำแล้วทำความสะอาดบริเวณที่มีเลือดเปื้อนทั้งหมดให้เรียบร้อย (เข้าไปล้างทำความสะอาดในห้องอาบน้ำก็ได้) เมื่อเรียบร้อยแล้วให้ใช้ทิชชู่สะอาดๆ แผ่นใหม่มาซับบริเวณน้องสาวของคุณจนเจอว่าเลือดหยดออกมาจากช่องทางใด ขอความช่วยเหลือจากใครสักคน! ถ้าหากว่าหมดหนทางจริงๆ แล้วล่ะก็อย่างห่วงไปเลย สาวๆ หลายคนก็เคยผ่านจุดนี้มาแล้วทั้งนั้น อาจลองไปปรึกษาผู้หญิงที่คุณสนิทด้วยสักคนอย่างคุณแม่ พี่สาว คุณยาย คุณน้า หรือจะลูกพี่ลูกน้องสักคนก็ได้ ไม่ต้องอายไปนะ คุณอย่าลืมว่าผู้หญิงทุกคนเคยอยู่ในสถานการณ์แบบเดียวกันนี้ทั้งนั้น บางทีคุณอาจเลือกปรึกษาแพทย์หรือพยาบาลก็ได้ ให้จับที่ส่วนกลางของตัวหลอด ตรงที่พลาสติกชิ้นเล็กและชิ้นใหญ่มาบรรจบกันด้วยนิ้วโป้งและนิ้วกลาง ส่วนนิ้วชี้ให้วางไว้ที่ส่วนปลายของตัวช่วยสอดซึ่งก็คือฝั่งที่มีเชือกห้อยออกมา โดยให้ดันเยื้องๆ ไปทางด้านหลังเล็กน้อย ให้คุณดันเข้าไปจนกว่านิ้วมือจะสัมผัสกับผิว ไม่ต้องกังวลเรื่องมือเปื้อนเลือดเพราะประจำเดือนของคุณนั้นค่อนข้างจะสะอาดเมื่อเทียบกับแบคทีเรียทั่วๆ ไป และอย่างไรก็ตามคุณก็สามารถล้างมือได้อยู่ดี ขั้นตอนนี้คุณจะรู้สึกว่าตัวผ้าอนามัยดันลึกเข้าไปในตัวคุณประมาณ 1-2 นิ้ว และเมื่อด้ามพลาสติกส่วนที่สั้นกว่าถูกกดจนมาสุดกับด้ามที่หนากว่าก็เป็นอันว่าพอได้ โดยให้คุณค่อยๆ ดึงมันออกจากช่องคลอด ไม่ต้องห่วงว่าผ้าอนามัยจะหลุดออกมาด้วย เพราะถ้าคุณได้ปฏิบัติตามขั้นตอนและได้สอดมันไปจนสุดดีแล้ว ผ้าอนามัยจะไม่หลุดติดออกมาอีก เมื่อดึงตัวช่วยสอดออกมาให้ห่อมันด้วยซองบรรจุภัณฑ์พลาสติกหรือกระดาษทิชชู่เพื่อทิ้งลงในถังขยะ  “ห้ามทิ้งตัวช่วยสอดลงในชักโครกโดยเด็ดขาด” มันอาจทำให้เกิดปัญหาอุดตันในระบบระบายน้ำได้ . หากใส่ถูกต้องแล้วคุณจะไม่รู้สึกว่าใส่ผ้าอนามัยแบบสอดนี้อยู่เลย และจะไม่เกิดอาการไม่สบายตัวด้วย ถ้านั่งลงหรือเดินแล้วยังรู้สึกเจ็บๆ นั่นแปลว่าผ้าอนามัยถูกสอดเข้าไปไม่ลึกพอ ให้คุณใช้นิ้วแหย่เข้าไปในช่องคลอดจนสัมผัสถึงตัวผ้าอนามัย เสร็จแล้วก็จัดการดันมันเข้าไปอีกหน่อยแล้วลองเดินดูอีกที ถ้ายังเจ็บอยู่ให้ดึงออกเสียแล้วลองอีกครั้งกับผ้าอนามัยอันใหม่ คุณคงทำอะไรผิดไปสักอย่างแน่ๆ คุณไม่ถึงกับต้องรีบร้อนไปห้องน้ำเพื่อเปลี่ยนผ้าอนามัยหลังจากใส่มันไปแล้ว 4 ชั่วโมง แต่ก็ไม่ควรใช้ชิ้นเดิมนานเกิน 6 ชั่วโมง  กลุ่มอาการท็อกสิกช็อค (Toxic shock syndrome) เป็นอาการที่พบได้น้อยมาก แต่เกิดจากการใส่ผ้าอนามัยแบบสอดทิ้งไว้นานจนเกินไป หากคุณเผลอลืมใส่ไว้เกิน 6 ชั่วโมงและมีอาการไข้ขึ้นสูง มีผื่นขึ้น หรืออาเจียน ให้ถอดผ้าอนามัยออกและพบแพทย์ทันที การดึงผ้าอนามัยออกอาจฟังดูเจ็บปวด แต่อันที่จริงแล้วมันไม่เป็นอย่างนั้นเลย ให้หายใจเข้าลึกๆ ทำตัวผ่อนคลาย และจำไว้ว่ามันอาจรู้สึกไม่สบายตัวเสียทีเดียว แต่มันไม่เจ็บแน่นอน! คุณอาจรู้สึกถึงการเสียดสีของสำลีขณะที่ดึง แต่มันไม่เจ็บหรอก!   หากคุณรู้สึกแหยงๆ ที่จะต้องดึงเชือกออกด้วยมือเปล่า อาจใช้กระดาษทิชชู่หุ้มก็ได้ ในขณะที่ดึงออก ถ้าคุณรู้สึกว่ามันติดขัดดึงยากนั่นหมายความว่าผ้าอนามัยแห้ง คุณควรจะเปลี่ยนไปใช้แบบที่ซึมซับน้อยกว่านี้เพื่อแก้ไขปัญหา หรือในกรณีที่ผ้าอนามัยแห้งเกินไปดึงออกยาก ก็สามารถใช้น้ำสะอาดช่วยได้ โดยทั่วไปแล้วผ้าอนามัยแบบสอดถูกออกแบบมาให้บานออกเพื่อให้สามารถไหลผ่านท่อน้ำได้ง่ายๆ เวลาที่คุณทิ้งมันลงชักโครก แต่ถ้าหากคุณเข้าห้องน้ำที่มีแรงดันต่ำๆ เมื่อคุณทราบดีว่าน้ำในห้องน้ำจะไหลสู่ถังบำบัดน้ำเสีย หรือเคยเกิดปัญหาท่อน้ำอุดตันมาก่อนแล้ว การนำผ้าอนามัยแบบสอดไปห่อทิชชู่แล้วทิ้งเป็นวิธีที่ปลอดภัยที่สุด
เลือกซื้อผ้าอนามัย. ล้างมือ. มั่นใจเสียเถอะว่าผ้าอนามัยแบบสอดนี้จะไม่ติดอยู่หรือหลุดหายเข้าไปในตัวคุณ. ในขณะที่ใช้ผ้าอนามัยแบบสอดอยู่ คุณยังสามารถเข้าห้องน้ำทำธุระส่วนตัวได้ตามปกติ. อย่าคิดว่าคุณยังเด็กเกินไป! ต้องเข้าใจด้วยว่าการใช้ผ้าอนามัยแบบสอดไม่ได้ทำให้คุณเสียพรหมจรรย์. ควรเตรียมผ้าอนามัยให้พอใช้. ในกรณีที่คุณหลับนานเกิน 8 ชั่วโมง ควรใช้ผ้าอนามัยแบบแผ่นปกติ. นั่งบนชักโครก. หาช่องคลอด. จับผ้าอนามัยให้ถูกวิธี. ค่อยๆ สอดด้านพลาสติกที่มีความหนามากกว่าเข้าไปในช่องคลอด. กดด้ามพลาสติกชิ้นที่บางกว่าด้วยนิ้วชี้ของคุณ. ดึงตัวช่วยสอดออก. รู้สึกสบายตัวหรือไม่? ควรจะเปลี่ยนผ้าอนามัยใหม่ทุกๆ 6 ชั่วโมง. ทำตัวผ่อนคลาย. ค่อยๆ ดึงเชือกที่ห้อยอยู่ตรงปลายออกมา. ทิ้งผ้าอนามัย.
https://www.wikihow.com/Use-a-Tampon https://www.wikihow.com/Use-a-Tampon https://www.wikihow.com/Use-a-Tampon https://www.wikihow.com/Use-a-Tampon
Before Insertion Dispelling a Few Myths with the Facts Inserting the Tampon Removing the Tampon